stanford-oval/wikipedia huggingface dataset:
מיילי סיירוס
תדמית ציבורית

בשנים הראשונות לקריירה שלה הייתה לסיירוס תדמית ציבורית בולטת של אלילת נוער. תהילתה גברה באופן דרמטי בעקבות שערוריית צילומי העירום שלה במגזין "Vanity Fair", ובתקשורת נחשף כי ניתן לקנות תמונות של סיירוס תמורת 2,000 דולר ליחידה. בשנים שלאחר מכן, הדימוי של סיירוס המשיך להשתנות באופן דרמטי ממעמד אלילת גיל העשרה הקודם שלה. הזמר דוני אוסמונד כתב על המעבר של סיירוס לבגרות באומרו כי, "מיילי תצטרך להתמודד עם הבגרות... כפי שהיא עושה, היא תרצה לשנות את התדמית שלה, והשינוי הזה יתמודד עם מצוקה". שחרורו של אלבומה Cant Be Tamed בשנת 2010 הציג את סיירוס באופן רשמי כניסיון שלה להתרחק מהתדמית המתבגרת שלה, והוציא קליפים שנויים במחלוקת לשיריה "Can't be Tamed" ו-"Who Owns My Heart". התנהגותה עוררה מחלוקת ניכרת בין השנים 2013–2014, אם כי סנדקתה דולי פרטון הצהירה על התנהגותה באומרה, "הילדה יכולה לכתוב. הילדה יכולה לשיר. הילדה חכמה. והיא לא צריכה להיות כל כך דרסטית. אבל אני אכבד הבחירות שלה. עשיתי את זה בדרך שלי, אז למה היא לא יכולה לעשות את זה בדרך שלה?".
סיירוס הוצב במקום השבע עשרה ברשימת הסלבריטאים החזקים ביותר של פורבס בשנת 2014, והמגזין ציין כי "הפעם האחרונה שהיא עשתה את הרשימה שלנו הייתה כשעוד התגלגלה בכסף של האנה מונטנה. עכשיו היא זמרת הפופ בוגרת". באוגוסט 2014 תועדו חייה בספר קומיקס בשם Fame: Miley Cyrus, שהחלו עם הופעתה הפרובוקטיבית בטקס פרסי הווידאו קליפים של MTV בשנת 2013 ותיארו את תהילתה בערוץ דיסני וילדותה בטנסי. ספר הקומיקס נכתב על ידי מייקל ל'פריזל וצויר על ידי חואן לואיס רינקון והוא הפך לזמין בפורמט מודפס ודיגיטלי. בספטמבר 2010 סיירוס הוצבה במקום העשירי ברשימת "21 האמנים הטובים ביותר מתחת לגיל 21" של מגזין בילבורד הטובים ביותר בכל הזמנים, ודורגה במקום ה-21 בשנת 2011, וב-18 בשנת 2012. במאי 2013, המגזין הבריטי "Maxim" דירג את סיירוס במקום הראשון ברשימת אמני ההוט 100 שלהם. סיירוס נבחרה על ידי מגזין טיים כאחת הפיינליסטיות שלהם בקטגוריית "איש השנה" בנובמבר 2013, ובסיומו הגיעה למקום השלישי עם 16.3% מקולות הצוות. במרץ 2014, מכללת סקידמור בניו יורק החלה להציע קורס סוציולוגיה בנושאים מיוחדים שכותרתו "הסוציולוגיה של מיילי סיירוס: גזע, מעמד, מגדר ותקשורת" בטענה כי "באמצעות מיילי כעדשה ניתן לחקור חשיבה סוציולוגית על זהות, בידור, מדיה ותהילה". ב-2015 הוצגה כאחד מתשעת סגני האלופות לתואר "איש השנה" של מגזין הלהט"ב אדבוקט. נכון לשנת 2020 הונה האישי של סיירוס נאמד בכ-160 מיליון דולר.
חיים אישיים > נטיות מיניות ומגדר

בגיל 14, סיירוס הצהירה על עצמה כפנסקסואלית לאמה, ואמרה "אני אף פעם לא רוצה לתייג את עצמי! אני מוכנה לאהוב את כל מי שאוהב אותי עבור מי שאני! אני פתוחה לכולם". ביוני 2015, מגזין טיים דיווח כי סיירוס היא ג'נדרקוויר, והיא הגיבה: "אני לא מחשיבה את עצמי כבת או בן, ואני לא צריכה שבן הזוג שלי יתייחס אליי כאל בת או בן". היא הצהירה שהיא "ממש פתוחה עבור כל דבר בהסכמה שלא כולל בהמות מעל גיל ההסכמה".
סיירוס היא תומכת בולטת בקהילת הלהט"ב. שירה "My Heart Beats for Love" נכתב עבור אחד מחבריה ההומואים, והיא טענה שהמקום האהוב עליה להופעות למען הקהילה הוא לונדון – בשל הליברליות הרחבה של העיר. לסיירוס קעקוע על אצבעותיה התומך בנישואים חד מיניים. לאחר נישואיה בשנת 2018 לגבר, היא הצהירה שהיא עדיין מזדהה כקווירית. ארגונה "Happy Hippie", ידוע בפעילותו למען זכויות להט"ב.
חיים אישיים > שימוש בסם הקנאביס

סיירוס הצהירה בגלוי על שימושה בקנאביס בשעות הפנאי שלה. בראיון למגזין הרולינג סטון בשנת 2013 אמרה כי "זו התרופה הטובה ביותר על פני כדור הארץ" וכינתה אותו יחד עם MDMA כ"תרופה שמחה". במהלך זכייתה בפרס הווידאו הטוב ביותר בטקס פרסי המוזיקה של MTV אירופה לשנת 2013, עישנה סיירוס ג'וינט על הבמה. הקטע הוסר מהשידור של התוכנית בארצות הברית. בראיון למגזין W בשנת 2014 הצהירה כי היא "אוהבת גראס" ו"אוהבת להיתקל באבנים".
בראיון שנערך בשנת 2017 בתוכנית הלילה של ג'ימי פאלון, אמרה סיירוס כי היא נגמלת משימוש בקנאביס לקראת יציאת אלבומה Younger Now כדי שתהיה "סופר ברורה" כאשר היא מדברת על האלבום. במהלך ראיון בשנת 2018 אמרה כי חזרה להשתמש בסם בזכות אמה. בשנת 2019, תמכה בחברה עבור קנאביס בחודש אוגוסט. לפני שעברה ניתוח במיתרי הקול בחודש נובמבר 2019 ולאחר החלמתה בסיומו, אמרה כי נגמלה משימוש בקנאביס ואלכוהול.
חיים אישיים > השקפות דתיות

סיירוס גדלה כנוצרייה והזדהתה ככזו במהלך ילדותה וחייה הבוגרים. במילות שירה, "Milky Milky Milk Milk" בשנת 2015, התייחסה לבודהיזם הטיבטי.
חיים אישיים > מערכות יחסים

סיירוס הצהירה כי יצאה עם הזמר והשחקן ניק ג'ונאס מחודש יוני 2006 עד דצמבר 2007 ואמרה כי הם החלו להיות "מאוהבים" זמן קצר לאחר שנפגשו לראשונה. יחסיה עם ג'ונאס משכו תשומת לב תקשורתית ניכרת. לאחר שנפרדו הייתה סיירוס בקשר של כ-9 חודשים עם הדוגמן ג'סטין גסטון בין השנים 2008–2009. במהלך צילומי הסרט השיר האחרון, סיירוס החלה במערכת יחסים חוזרת ונשנית עם השחקן ליאם המסוורת' בשנת 2009. במהלך פרדותיהם החלה במערכת יחסים עם השחקנים לוקאס טיל (2009) וג'וש באומן (2011). במאי 2012, סיירוס והמסוורת' התארסו לראשונה עד חודש ספטמבר 2013. לאחר פרדתם, יצאה עם המפיק מייק וואל מיינד בשנת 2013, עם השחקן פטריק שוורצנגר בין 2014 ל-2015, עם הדוגמנית סטלה מקסוול ב-2015, ועם הקומיקאי דיין קוק ב-2016.
במרץ 2016, חזרו המסוורת' וסיירוס לזוגיותם והתארסו מחדש בחודש אוקטובר. בנובמבר 2018 נשרף ביתם באש. ב-23 בדצמבר התחתנו בטקס חתונה פרטי בביתם בנאשוויל, טנסי. היא אמרה על כך שהטקס היה שונה מאופיה האישי והוסיפה כי "אנחנו לא היינו צריכים טבעות בשביל להיות ביחד לנצח". היא אמרה כי אובדן ביתם זירז את חתונתם בטענה כי "המחר לא מובטח לאף אחד, אני חיה בהווה ככל האפשר". ב-10 באוגוסט 2019 הודיעה סיירוס על פרידתם. יום לאחר מכן הגיש המסוורת' בקשה לגירושין תוך שהוא טוען כי אלו "פערים בלתי ניתנים לגישור". כדי להנציח את גירושיהם, סיירוס קעקעה ציטוט של האמנית יוקו אונו על שכמה השמאלית. ב-28 בינואר 2020 הסתיימו גירושיהם סופית. לאחר פרידתם, החלה לצאת עם קייטלין קרטר מחודש אוגוסט עד ספטמבר 2019. באוקטובר 2019 החלה לצאת עם הזמר האוסטרלי קודי סימפסון ובאוגוסט 2020 הודיעה כי נפרדו. סיירוס הוציאה לאור את שירה "Midnight Sky" בשנת 2020 ואמרה כי כתבה אותו בהשראת הפרידה שלה מהמסוורת', קרטר וסימפסון.
בשנת 2014, סיפרה סיירוס בריאיון למגזין Elle שהיא מתמודדת עם דיכאון.
חיים אישיים > דיאטה

בשנים 2013 עד 2019 סיירוס הקפידה על תזונה טבעונית. בספטמבר 2020 היא גילתה שהיא כבר לא טבעונית מסיבות בריאותיות, והוסיפה "הייתי טבעונית הרבה מאוד זמן והייתי חייבת להכניס דגים ואומגות לחיי מכיוון שהמוח שלי לא תפקד כמו שצריך". נכון לשנת 2020 היא מצהירה על עצמה כפסקאטרית.
דיסקוגרפיה > אלבומי אולפן

2007: Meet Miley Cyrus
2008: Breakout
2010: Can't Be Tamed
2013: Bangerz
2015: Miley Cyrus & Her Dead Petz
2017: Younger Now
2020: Plastic Hearts
2023: Endless Summer Vacation
2025: Something Beautiful
דיסקוגרפיה > אלבומים אחרים – אוספים

2008: Best of Both Worlds Concert
2009: The Time of Our Lives
2019: She Is Coming
2022: Attention: Miley Live
הופעות > סיבובי הופעות

2007–2008: Best of Both Worlds Tour
2009: Wonder World Tour
2011: Gypsy Heart Tour
2014: Bangerz Tour
2015: Milky Milky Milk Tour
2022: Attention Tour
וידאוגרפיה

| 0 | 1 | 2 |
| --- | --- | --- |
| תפקיד דיבוב | תפקידי הנחיה | פאנל שופטים |
| שנה> קולנוע/סרטים | פרויקט> קולנוע/סרטים | דמות> קולנוע/סרטים | הערות> קולנוע/סרטים |
| --- | --- | --- | --- |
| 2003 | סיפורי דגים | רות'י |  |
| 2007 | היי סקול מיוזיקל 2 | נערה בבריכה | הופעת קמע |
| 2008 | האנה מונטנה ומיילי סיירוס: מופע הטוב שבשני העולמות | ללא | סרט הופעה |
| 2008 | בולט | פני |  |
| 2009 | סופר ריינו | פני | סרט קצר |
| 2009 | האנה מונטנה: הסרט | מיילי סטיוארט/האנה מונטנה |  |
| 2010 | השיר האחרון | רוני מילר |  |
| 2010 | סקס והעיר הגדולה | בתפקיד עצמה |  |
| 2011 | ג'סטין ביבר: הסרט | ללא | סרט הופעה |
| 2012 | LOL | לולה |  |
| 2012 | מרגלת מתבגרת | מולי/ברוק |  |
| 2013 | מיילי: התנועה | ללא | סרט תיעודי |
| 2015 | ג'רמי סקוט: מעצב האנשים | ללא | סרט תיעודי |
| 2015 | הלילה שלפני | בתפקיד עצמה |  |
| 2018 | מוניטין שלילי | ללא | סרט תיעודי |
טלוויזיה
| 2001–2003 | דוק | קיילי | 3 פרקים |
| 2006–2011 | האנה מונטנה | מיילי סטיוארט/האנה מונטנה |  |
| 2006 | החיים היפים של זאק וקודי | האנה מונטנה | פרק: "אלה החיים הכל כך יפים של האנה מונטנה" |
| 2007 | המחליפים | סלבריטי סטאר | פרק: "נסיך הצפרדע" |
| 2007–2008 | בית הספר לקיסר המתחיל | מלצרית בקתת הבשר של מודקה | 6 פרקים |
| 2008 | פרסי בחירת הנוער 2008 | ללא | מנחה |
| 2009 | החיים היפים על הסיפון | מיילי סטיוארט/האנה מונטנה | פרק: "Double-Crossed" |
| 2011–2020 | סאטרדיי נייט לייב | דמויות שונות/מבצעת מוזיקלית | 6 פרקים |
| 2012 | שני גברים וחצי | מיסי | 2 פרקים |
| 2012 | Punk'd | ללא | 2 פרקים |
| 2014 | Stone Quackers | יונה על סקייטבורד | פרק: "A Farewell to Kings" |
| 2015 | פרסי הווידאו קליפים של MTV | ללא | מנחה |
| 2015 | מאריי כריסמס | בתפקיד עצמה | ספיישל מוזיקלי, נטפליקס |
| 2016–2017 | The Voice | ללא | מנטורית |
| 2016 | המופע של אלן דג'נרס | ללא | מנחה אורחת |
| 2016 | משבר בשש סצנות | לני דייל |  |
| 2017 | קארפול קריוקי | ללא | אורחת |
| 2019 | המרוץ לדראג של רו פול | ללא | שופטת אורחת |
| 2019 | מראה שחורה | אשלי או | פרק: "רייצ'ל, ג'ק ואשלי טו" |
רשת
| 2008 | The Miley and Mandy Show | ללא | תוכנית רשת אותה יצרה סיירוס עם הרקדנית מנדי ג'ירוקס. הפרקים הועלו לחשבון היוטיוב האישי של סיירוס. |
| 2012–2023 | Backyard Sessions | ללא | שלוש סדרות של וידאו קליפים שהוציאה מיילי סיירוס ביוטיוב בשנים 2012, 2015 ו-2020, וסרט הופעה תיעודי אותו הוציאה סיירוס ב-2023. |
| 2020 | Bright Minded | ללא | סדרת רשת בהפקת סיירוס ששודרה בחשבון האינסטגרם שלה |
| 2020 | #Graduation2020 | ללא |  |
| 2020 | Global Goal: Unite for Our Future | ללא | ספיישל צדקה וירטואלי למען נזקי מגפת הקורונה. |
| 2024 | סעי בובה | טיפאני פלסטרקאסטר |  |
ביאורים

↑  סיירוס הנחתה את התכנית סאטרדיי נייט לייב 3 פעמים - בשנים 2011, 2013 ו-2015; ותפקה כמבצעת מוזיקלית 4 פעמים - בשנים 2015, 2017, 2018 ו-2020.
↑  בפרק הראשון לעונה התשיעית נמתחה סיירוס על ידי ג'סטין ביבר, ובפרק השמיני הייתה סיירוס בתפקיד המותחת.
↑  בעונה ה-10 של התכנית, הייתה סיירוס יועצת בלבד. החל מהעונה ה-11 הפכה סיירוס למנטורית וביצעה את תפקיד זה גם בעונות ה-12 וה-13.
↑  מעבר להיותה שופטת אורחת בפרק אחד בתוכנית, סיירוס הופיעה והתארחה בתוכנית מספר פעמים מאז שנת 2007.
↑  סיירוס הייתה קהל בתוכנית הגמר של העונה ה-14 של המרוץ לדרג של רו פול, ותפקדה כשופטת אורחת בפרק הפתיחה של העונה ה-11.
גוסטב פון אלבנסלבן

| --- | --- |

קונסטנטין פון אלבנסלבן
 לידה:  30 בספטמבר 1803 אייכנברלבן, ממלכת פרוסיה ממלכת פרוסיה (1803-1892)
 פטירה:  30 ביוני 1881 (בגיל 77) גרנרודה, הקיסרות הגרמנית הקיסרות הגרמנית
 מדינה:  ממלכת פרוסיה 
 השתייכות:  פרוסיה הצבא הפרוסי הקיסרות הגרמנית צבא הקיסרות הגרמנית
 תקופת הפעילות:  1821–1873 (כ־52 שנים)
 דרגה:  גנרל חיל הרגלים
 תפקידים בשירות
 מפקד הקורפוס ה-4
 פעולות ומבצעים
 מלחמת אוסטריה–פרוסיה מלחמת צרפת–פרוסיה
 עיטורים
 אביר הצלב הגדול של האריה ההולנדי (16 במרץ 1865)  דרגה רביעית במסדר גאורגיוס הקדוש  אות המסדר אלכסנדר נבסקי הקדוש  פור לה מריט 
 
גוסטב פון אלבנסלבן (בגרמנית: Gustav von Alvensleben;‏ 30 בספטמבר 1803 – 30 ביוני 1881) היה גנרל פרוסי אשר לחם במלחמות איחוד גרמניה.
ביוגרפיה

אלבנסלבן נולד ב-30 בספטמבר 1803 בעיר אייכנברלבן שבפרוסיה. משפחת פון אלבנסלבן הייתה משפחת אצולה ותיקה. אביו, גבהרד יוהאן פון אלבנסלבן, היה אוברסט לוטננט בצבא הפרוסי, ואמו נקראה קרוליין פרדריקה אלאונור. היו לו שלושה אחים גדולים, מהם שניים ורנר וקונסטנטין הגיעו לדרגות גנרלים. כמו אחיו, הוא התחנך בבית הספר לקצינים בברלין, וב-1821 התגייס לצבא הפרוסי. הוא הוצב כלויטננט ברגימנט הגרנדירים ה-1 של המשמר ("קייזר אלכסנדר"). בשנת 1841 הוא הועלה לדרגת האופטמן, ובשנת 1847 הוא הועלה לדרגת מיור. בשנת 1849 הוא מונה לראש מטה של הכוח בבאדן במהלך מערכת פאלץ-באדן. בשנת 1850 הוא מונה לראש מטה הקורפוס ה-8, וכעבור ארבע שנים הוא מונה לקצין במטה המחוז הצבאי של מחוז הריין וווסטפאליה. בשנת 1855 הוא הועלה לדרגת אוברסט, ובשנת 1858 הוא הועלה לדרגת גנרל מיור ושירת שלוש שנים עם וילהלם, נסיך פרוסיה. ב-8 בפברואר 1863 הוא חתם על אמנת אלוונסלבן עם רוסיה, ושנתיים לאחר מכן הוא הפך לדרגת גנרל לוטננט.
במהלך מלחמת אוסטריה–פרוסיה בשנת 1866 הוא שירת במטה המלך, וב-30 באוקטובר הוא קיבל פיקוד על הקורפוס ה-4. בשנת 1868 הוא הועלה לדרגת גנרל של הרגלים. במהלך מלחמת צרפת-פרוסיה הוא פיקד שוב על הקורפוס ה-4, בעוד אחיו קונסטנטין פון אלבנסלבן פיקד על הקורפוס ה-3, והוביל אותו בקרבות של בומון וסדאן. הוא גם התקדם עם כוחותיו נגד פריז, ועל שירותיו במלחמה זו הוא קיבל מענק של 100,000 טלארים. ב-10 באוקטובר 1872 הוא פרש מהצבא, וב-30 ביוני 1881 הוא מת בביתו בגרנרודה.
הרמוניק

|  נתונים כלליים |
| --- | --- |
 בורסה:  נאסד"ק (HLIT) 
 תקופת הפעילות:  1988–הווה (כ־37 שנים) 
 מיקום המטה:  סן חוזה 
 
הרמוניק (באנגלית: Harmonic Inc) היא חברת טכנולוגיה אמריקאית המפתחת ומשווקת מוצרי ניתוב וידאו, שרתים ואחסון עבור חברות תוכן וידאו לטלוויזיה ולאינטרנט. החברה נוסדה על ידי יזמים ישראלים ומחזיקה מרכז פיתוח בפארק תעשייה קיסריה.
היסטוריה

"הרמוניק"  הוקמה בקליפורניה ביוני 1988 בשם "הרמוניק לייטווייבז" על ידי משה נצרתי, ויוסף ברגר. אנתוני ג'יי לי מונה למנכ"ל בנובמבר 1988, לאחר הקמת החברה על ידי המייסדים השותפים. משה נצרתי הוביל את מרכז המחקר והפיתוח בישראל שהוקם ב-1993, במימון חלקי  של קרן בירד.
בשנת 2000 רכשה תמורת כ-1.7 מיליארד דולר במניות את חטיבת DiviCom של חברת C-Cube Microsystems.
בדצמבר 2008 רכשה את חברת "סקופוס" הישראלית תמורת 86 מיליון דולר.
החברה מכרה את קו מוצרי הגישה לסיבים אופטיים שלה לחברת Aurora Networks בפברואר 2013 תמורת 46 מיליון דולר במזומן.
ב-29 בפברואר 2016 הושלמה רכישת חברת "Thomson Video Networks" הצרפתית.
מוצרים

המוצרים של Harmonic מתחלקים לארבע קטגוריות עיקריות:
מוצרי הפקת וידאו.
מוצרי שרת וידאו להפעלת ערוצי טלוויזיה.
מוצרי עיבוד וידאו.
מוצרי קצה לשידורי כבלים.
מוצרי הפקת וידאו משמשים לתמיכה בעריכת וידאו, פוסט-פרודקשן וגימור. מערכות שרת משמשות להרכבה והפעלת מערכת ערוץ אחת או יותר. מוצרי עיבוד וידאו משמשים חברות מדיה, גופי שידור, טלקום, מפעילי לוויין, מפעילי כבלים ומפעילי OTT כדי לרכוש ולהשתמש בסוגים ומקורות שונים של אותות וידאו. מוצרי קצה הכבלים משמשים את מפעילי הכבלים כדי לספק שירותי שידור מותאמים אישית או על פי דרישה ונתונים למנויים שלהם.
הרמוניק מוכרת את מוצריה לחברות טלוויזיה בכבלים, שידורי לוויין, טלפוניה, וחברות הזרמת מדיה.
הערות שוליים

↑  איי אונליין, הרמוניק הישראלית רוכשת חט' מ-C-CUBE תמורת 1.7 מיליארד ד', באתר TheMarker‏, 28 באוקטובר 1999
↑  ניר צליק, הרמוניק רוכשת את סקופוס בפרמיה של 46% על מחיר השוק, באתר הארץ, 24 בדצמבר 2008
↑  TVTechnology, Harmonic quits cable access business, TV Tech, ‏19 February 2013
↑  Harmonic Completes Acquisition of Thomson Video Networks, Marketwired, ‏29 בפברואר 2016
↑  2012 10-K. Harmonic, Inc. pp. 9–11.
קונסטנטין פון אלבנסלבן

| --- | --- |

קונסטנטין פון אלבנסלבן
 לידה:  26 באוגוסט 1809 אייכנברלבן, ממלכת פרוסיה ממלכת פרוסיה (1803-1892)
 פטירה:  28 במרץ 1892 (בגיל 82) ברלין, הקיסרות הגרמנית הקיסרות הגרמנית
 מדינה:  ממלכת פרוסיה 
 השתייכות:  פרוסיה הצבא הפרוסי הקיסרות הגרמנית צבא הקיסרות הגרמנית
 תקופת הפעילות:  1827–1873 (כ־46 שנים)
 דרגה:  גנרל חיל הרגלים
 תפקידים בשירות
 מפקד דיוויזיית המשמר ה-1 מפקד הקורפוס ה-3
 פעולות ומבצעים
 מלחמת אוסטריה–פרוסיה מלחמת צרפת–פרוסיה
 עיטורים
   פור לה מריט   מסדר העיט השחור
 
ריימר קונסטנטין פון אלבנסלבן (בגרמנית: Reimar Constantin von Alvensleben;‏ 26 באוגוסט 1809 – 28 במרץ 1892) היה גנרל פרוסי אשר לחם במלחמות איחוד גרמניה.
ביוגרפיה

אלבנסלבן נולד ב-26 באוגוסט 1809 בעיר אייכנברלבן שבפרוסיה. משפחת פון אלבנסלבן הייתה משפחת אצולה ותיקה. אביו, גבהרד יוהאן פון אלבנסלבן, היה אוברסט לוטננט בצבא הפרוסי, ואמו נקראה קרוליין פרדריקה אלאונור. היו לו שלושה אחים גדולים, מהם שניים ורנר וגוסטב הגיעו לדרגות גנרלים. כמו אחיו, הוא התחנך בבית הספר לקצינים בברלין, וב-1827 התגייס לצבא הפרוסי. הוא הוצב כלוטננט משנה ברגימנט הגרנדירים ה-1 של המשמר ("קייזר אלכסנדר"). ב-1853 כבר היה בדרגת מיור, וב-1858 בדרגת אוברסט לוטננט. ב-1860 מונה לראש מחלקה במשרד המלחמה, וב-1861 הועלה לדרגת אוברסט ומונה למפקד הרגימנט שבו שירת. הוא לחם במלחמת שלזוויג השנייה, וב-1864 הועלה לדרגת גנרל מיור. בתחילת מלחמת אוסטריה–פרוסיה ב-1866, הוא מונה למפקד בריגדת המשמר ה-2, ולאחר מכן בריגדת המשמר ה-3. ביולי של אותה שנה הועבר לפקד על דיוויזיית המשמר ה-1 והועלה לדרגת גנרל לוטננט. על חלקו בקרב קניגרץ הוענק לו הפור לה מריט.
עם פרוץ מלחמת צרפת–פרוסיה ב-1870 מונה אלבנסלבן למפקד הקורפוס ה-3 אשר היה חלק מהארמייה השנייה בפיקוד פרידריך קרל, נסיך פרוסיה. הוא לחם עם הקורפוס בקרב מארס-לה-טור, קרב גרבלוט והמצור על מץ. ב-1873 הוא פרש מהצבא. ב-12 בינואר 1892, העניק לו וילהלם השני, קיסר גרמניה את התואר אביר מסדר העיט השחור, וכן את הצלב הגדול של מסדר העיט האדום עם עלי אלון וחרבות. הוא נפטר בברלין ב-28 במרץ של אותה שנה בגיל 82. במהלך הלווייתו, הורה הקיסר שרגימנט הרגלים ה-52 (הברנדנבורגי ה-6) יכונה מעתה "פון אלבנסלבן" על שמו.
שלום מיכאלשווילי

| --- | --- |

 לידה:  19 באוגוסט 1978 (בן 46) ט"ז באב ה'תשל"ח רמלה, ישראל 
 מדינה:  ישראל 
 תקופת הפעילות:  מ-1999
 בן או בת זוג:  ענבל שלוי 
 פרופיל ב-IMDb
 
שלום מיכאלשווילי (נולד ב-19 באוגוסט 1978) הוא קומיקאי, שחקן ומנחה טלוויזיה ישראלי. חבר בהרכב הקומי "שלישיית מה קשור", לצד אסי ישראלוף וציון ברוך.
חיים אישיים

מיכאלשווילי בזוגיות עם ענבל שלוי, שהשתתפה בעונה הראשונה של המירוץ למיליון, ולהם שלושה ילדים. מתגורר בשכונת נוף ים בהרצליה. הוא בן דודו של המוזיקאי שלום מור, איתו שיתף פעולה בכמה שירים.
מיכאלשווילי הוא שחקן פוצ'יוולי, מחלוצי הענף בארץ, ולשעבר יו"ר העמותה לקידום הפוצ'יוולי בישראל.
מיכאלשווילי ידוע באהדתו הרבה לקבוצת הכדורגל בית"ר ירושלים ואף התארח בשיר הזכייה בגביע המדינה בכדורגל 2022/2023 אצל עידן עמדי ביחד עם איציק קלה ואסי ישראלוף.
הערות שוליים

↑  ניב שטנדל, ‏חי"רניקים ראש בראש: צנחנים נגד גולני, באתר ‏מאקו‏, 28 ביולי 2011
↑  ערן בר-און, אלון אבוטבול חוזר לטלוויזיה: יככב בשביתה (סדרת טלוויזיה), באתר ynet, 8 בנובמבר 2011
↑  דף התוכנית, באתר רדיו ללא הפסקה
↑  מרט פרחומובסקי, חולה אהבה בשיכון ג': הפתעה ושמה שלום מיכאלשווילי, באתר הארץ, 30 במאי 2015
↑
↑  איציק ברנדווין, שלומי שבת בסינגל מרגש: "שימי ראש עליי" – בלדה של תקווה ונחמה, באתר ערוץ 7, ‏19-02-2025
↑  שלומי שבת שימי ראש עליי, באתר yosmusic.com, ‏2025-02-21
↑  לימור קלר, ‏יפה כמו המשפחה שגרה בו: הצצה לבית של שלום מיכאלשווילי וענבל שלוי בהרצליה, באתר ‏מאקו‏, 3 בספטמבר 2023
| --- | --- |
בקרת זהויות :  NLI: 987007504669605171  MusicBrainz: 981f56ed-2641-4829-942f-3b9cb8ed886b
13 ביוני

13 ביוני הוא היום ה-164 בשנה (165 בשנה מעוברת), בשבוע ה-24 בלוח הגרגוריאני. עד לסיום השנה, נשארו עוד 201 ימים.
אירועים היסטוריים ביום זה

1373 – אנגליה ופורטוגל חותמות על ברית
1774 – רוד איילנד היא המושבה הבריטית הראשונה שאוסרת על יבוא עבדים
1878 – כינוס קונגרס ברלין
1898 – יוקון הופכת לטריטוריה קנדית
1920 – המלחמה הפולנית-סובייטית: הפולנים נסוגים מקייב
1924 – נוסדה בני ברק
1944 – גרמניה הנאצית משתמשת לראשונה בפצצה המעופפת V-1 כנגד בריטניה
1950 – הכנסת מקבלת את החלטת הררי
1952 – דוד בן-גוריון מורה על הקמתה של הוועדה לאנרגיה אטומית
1956 – ריאל מדריד גוברת 4–3 על סטאד ריימס במשחק הגמר הראשון של גביע אירופה בכדורגל
1974 – ברזיל ויוגוסלביה מסיימות בתיקו 0–0 במשחק הפתיחה של מונדיאל 1974
1982 – בלגיה מנצחת את ארגנטינה בתוצאה 1–0 במשחק הפתיחה של מונדיאל 1982
1982 – פהד מוכתר למלך ערב הסעודית עם מות אחיו החורג, ח'אלד
1982 – מבצע שלום הגליל: כוחות צה"ל מגיעים לביירות
1983 – החללית פיוניר 10 הופכת לעצם הראשון תוצרת אדם שעוזב את מערכת השמש
1985 – מועצת אירופה מאשרת את פרויקט "בירת התרבות של אירופה"
1997 – טימותי מקוויי נידון למוות על חלקו בפיגוע באוקלהומה סיטי
2000 – פגישה ראשונה מסוגה, בין נשיא קוריאה הדרומית, קים דה-ג'ונג, לנשיא קוריאה הצפונית, קים ג'ונג איל, נערכת בפיונגיאנג
2005 – מייקל ג'קסון מזוכה מאשמת ניצול מיני של ילדים ב-1993
2007 – שמעון פרס נבחר לנשיא התשיעי של מדינת ישראל
2012 – סדרת פיגועי תופת כנגד מטרות שיעיות בעיראק בהן נרצחים כ-93 בני אדם ונפצעים 312
2016 – גילוי כוכב הלכת החוץ-שמשי קפלר 1647b
2021 – השבעת ממשלת ישראל השלושים ושש בראשות נפתלי בנט ויאיר לפיד
נפטרו

1231 – אנטוניוס מפדובה, קדוש בכנסייה הקתולית (נולד ב-1195)
1876 – מיכאיל באקונין, הוגה דעות, אנרכיסט וסוציאליסט רוסי (נולד ב-1814)
1886 – לודוויג השני מלך בוואריה (נולד ב-1845)
1921 – חוסה מיגל גומס, נשיאהּ השני של קובה (נולד ב-1858)
1951 – בן צ'יפלי, ראש ממשלת אוסטרליה ה-16 (נולד ב-1885)
1965 – מרטין בובר, פילוסוף יהודי (נולד ב-1878)
1978 – טוני פרנג'יה, פוליטיקאי לבנוני ומנהיג מיליציה בשנים הראשונות של מלחמת האזרחים בלבנון (נולד ב-1939)
1982 – ח'אלד מלך ערב הסעודית (נולד ב-1912)
1986 – בני גודמן, מוזיקאי (נולד ב-1909)
1998 – נסים אלוני, מחזאי, במאי, סופר ומתרגם ישראלי (נולד ב-1926)
2006 – צ'ארלס הוהי, ראש ממשלת אירלנד (נולד ב-1925)
2006 – מיכאל כספי, עורך דין ואיש ציבור ישראלי (נולד ב-1914)
2008 – סטפן גראייק, מלוחמי מרד גטו ורשה (נולד ב-1915)
2017 – יצחק נחמיאס, כדורגלן (נולד ב-1935)
2018 – אן דונובן, שחקנית כדורסל אמריקנית (נולדה ב-1961)
2020 – דונלד מייניג, פרופסור אמריקאי לגאוגרפיה (נולד ב-1924)
2020 – דיק גרמייקר, כדורסלן אמריקאי (נולד ב-1932)
2021 – יעקב לומרנץ, פרופסור בבית הספר למדעי הפסיכולוגיה באוניברסיטת תל אביב, מייסדו של מכון הרצג לחקר ההזדקנות והזיקנה (נולד ב-1937)
2021 – נד ביטי, שחקן אמריקאי (נולד ב-1937)
2021 – קן ברג'ס, מוזיקאי ומפיק מוזיקלי ישראלי חרדי (נולד ב-1944)
2023 – קורמאק מקארתי, סופר אמריקאי (נולד ב-1933)
חגים ואירועים החלים ביום זה

האימפריה הרומית – היום השביעי של הווסטליה (penus vestae) לכבוד וסטה, אלת הבית והמשפחה
האימפריה הרומית – Quinquatrus Minusculae לכבוד מינרווה
חגיגת אנטוניוס מפאדובה
12 ביוני – 14 ביוני
יוני
לוח אירועים שנתי
עמרי קסטן

| --- | --- |
אין תמונה חופשית
 לידה:  4 באוגוסט 1997 (בן 27) הרצליה, ישראל
 תקופת הפעילות:  מ-2017
 עיסוק:  מלחין, פזמונאי ומפיק מוזיקלי
 סוגה:  פופ, רוק, ישראלי
 שיתופי פעולה בולטים:  אמיר דדון, ברי סחרוף, שירי מימון, שלומי שבת, ליאור נרקיס, שלום מיכאלשווילי, הראל סקעת, זאב נחמה, ספיר סבן, אריק סיני, נעם חורב, דנה ברגר, עדי ביטי, רבקה זהר
 
עמרי קסטן (נולד ב-4 באוגוסט 1997) הוא מלחין, פזמונאי ומפיק מוזיקלי ישראלי.
שירים בולטים

| שנה | אמן | שיר | מילים | לחן |  |
| --- | --- | --- | --- | --- | --- |
| 2019 | אריק סיני | מנגנת בי | שי רותם | עמרי קסטן, לירון בן שמעון |  |
| 2019 | עדי ביטי | כנפיים | נעם חורב | עמרי קסטן |  |
| 2019 | דנה ברגר | מגנטים | אסתי צרויה רומשקנו | עמרי קסטן |  |
| 2019 | שירה לוי | אפילו לדקה | נעם חורב | עמרי קסטן, חן מצגר-אדר |  |
| 2019 | שיר חיימוב | עד שתקרא לי שוב | עמרי קסטן | מורן דוד |  |
| 2020 | שירה גבריאלוב | שיר לערן | הדס כהן | עמרי קסטן |  |
| 2020 | רן זיו, מתן פרץ | Damaged Goods | עמרי קסטן | עמרי קסטן |  |
| 2021 | רבקה זהר | לשמוע את הלב | שחר הדר | עמרי קסטן, לירון בן שמעון |  |
| 2021 | שירה גבריאלוב | חתיכת משוגעת | עמרי קסטן, לירון בן שמעון, לירון דניאל-רבי, שירה גבריאלוב, קובי מנדלבאום | עמרי קסטן, לירון בן שמעון, לירון דניאל-רבי, שירה גבריאלוב, קובי מנדלבאום |  |
| 2021 | הראל סקעת | בא לי | שחר הדר | עמרי קסטן, לירון בן שמעון |  |
| 2022 | שירה גבריאלוב | על הכל | אור מילשטוק | עמרי קסטן, לירון בן שמעון |  |
| 2022 | אלדד כהן | נסיך | נעם חורב | עמרי קסטן |  |
| 2022 | אלדד כהן | עכשיו נרים | נעם חורב | עמרי קסטן, אלדד כהן |  |
| 2022 | אריק סיני, יפעת תעשה | כל פעם מחדש | שחר הדר | עמרי קסטן, לירון בן שמעון |  |
| 2023 | ספיר סבן | אם מישהו ידע | עמרי קסטן, אור מילשטוק, סתיו שמש, ספיר סבן | עמרי קסטן, אור מילשטוק, סתיו שמש, ספיר סבן |  |
| 2023 | ספיר סבן | עוד | עמרי קסטן, אור מילשטוק, סתיו שמש, ספיר סבן | עמרי קסטן, אור מילשטוק, סתיו שמש, ספיר סבן |  |
| 2023 | שירי מימון | אמא | אור מילשטוק | עמרי קסטן |  |
| 2023 | שירי מימון | רגל על רגל | עמרי קסטן, אור מילשטוק, שירי מימון | עמרי קסטן, אור מילשטוק, שירי מימון |  |
| 2024 | ליאור נרקיס | יש כאן טוב | נעם חורב | עמרי קסטן |  |
| 2024 | זאב נחמה | רות עבור | עמרי קסטן, אור מילשטוק | עמרי קסטן, אור מילשטוק |  |
| 2024 | אמיר דדון | ילדה קטנה כותבת מכתב | עמרי קסטן, אור מילשטוק, אמיר דדון | עמרי קסטן, אור מילשטוק |  |
| 2024 | אישתר | ילד (L'Enfant) | עמרי קסטן, אור מילשטוק, אישתר | עמרי קסטן, אור מילשטוק, אישתר |  |
| 2024 | ספיר סבן | נ נא נאמ נאמנה | עמרי קסטן, ספיר סבן, סתיו שמש, אור מילשטוק | עמרי קסטן, ספיר סבן, סתיו שמש, אור מילשטוק |  |
| 2024 | ספיר סבן | עבד | עמרי קסטן, ספיר סבן, סתיו שמש, אור מילשטוק | עמרי קסטן, ספיר סבן, סתיו שמש, אור מילשטוק |  |
| 2024 | ספיר סבן | אבא כאן | עמרי קסטן, ספיר סבן, סתיו שמש, אור מילשטוק | עמרי קסטן, ספיר סבן, סתיו שמש, אור מילשטוק |  |
| 2024 | אריק סיני | עד קץ הכל | שחר הדר | עמרי קסטן |  |
| 2024 | ים רפאלי | מישהו אחר | עמרי קסטן, ים רפאלי, אור מילשטוק | עמרי קסטן, ים רפאלי, אור מילשטוק |  |
| 2024 | ים רפאלי | מגדל קלפים | עמרי קסטן, ים רפאלי, אור מילשטוק | עמרי קסטן, ים רפאלי, אור מילשטוק |  |
| 2024 | שירי מימון | סמיילי | עמרי קסטן, שירי מימון, אור מילשטוק | עמרי קסטן, שירי מימון, אור מילשטוק |  |
| 2024 | שירי מימון, ברי סחרוף | ניסע רחוק | עמרי קסטן, שירי מימון, אור מילשטוק | עמרי קסטן, שירי מימון, אור מילשטוק |  |
| 2025 | גד אלבז | רואה הכל | שחר הדר | עמרי קסטן, לירון בן שמעון |  |
| 2025 | שלומי שבת | שימי ראש עליי | עמרי קסטן, אור מילשטוק, שלום מיכאלשווילי | עמרי קסטן, אור מילשטוק, שלום מיכאלשווילי |  |
| 2025 | ספיר סבן | דג מחוץ למים | עמרי קסטן, ספיר סבן, סתיו שמש, אור מילשטוק | עמרי קסטן, ספיר סבן, סתיו שמש, אור מילשטוק |  |
ג'ו גולד

ג'וזף ג'ו גולד (באנגלית: Joseph Gould) הוא אתלט יהודי-אמריקאי בעבר, בעל 8 מדליות מהמכביות, מהן 4 זהב, פעמיים ברציפות אלוף המכביה (התשיעית 1973 והעשירית 1977) בהטלת כידון ובהדיפת כדור ברזל ושיאן המכביה בהטלת כידון.